Avis juridique important

|

31976L0135

Neuvoston direktiivi 76/135/ETY, annettu 20 päivänä tammikuuta 1976, sisävesialusten purjehduskelpoisuuslupien vastavuoroisesta tunnustamisesta

Virallinen lehti nro L 021 , 29/01/1976 s. 0010 - 0012 Suomenk. erityispainos Alue 7 Nide 1 s. 0171  Kreikank. erityispainos: Luku 07 Nide 2 s. 0003  Ruotsink. erityispainos Alue 7 Nide 1 s. 0171  Espanjank. erityispainos: Luku 07 Nide 2 s. 0039  Portugalink. erityispainos: Luku 07 Nide 2 s. 0039

NEUVOSTON DIREKTIIVI,annettu 20 päivänä tammikuuta 1976,sisävesialusten purjehduskelpoisuuslupien vastavuoroisesta tunnustamisesta (76/135/ETY)EUROOPAN YHTEISÖJEN NEUVOSTO, jokaottaa huomioon Euroopan talousyhteisön perustamissopimuksen ja erityisesti sen 75 artiklan,ottaa huomioon komission ehdotuksen,ottaa huomioon Euroopan parlamentin lausunnon (),ottaa huomioon talous- ja sosiaalikomitean lausunnon (),sekä katsoo, ettäsisävesiliikenteen turvallisuuden parantamiseksi yhteisössä olisi ensimmäisenä toimenpiteenä saatava aikaan sisävesialusten purjehduskelpoisuuslupien vastavuoroinen tunnustaminen,on tarpeen määritellä, missä olosuhteissa ja millä edellytyksillä jäsenvaltiot voivat keskeyttää aluksen matkan, jaon tarpeen vahvistaa määräaika yhteisten teknisten vaatimusten antamiselle; tämän direktiivin tulisi olla voimassa vain siihen asti, kunnes nämä yhteiset säännökset tulevat voimaan,ON ANTANUT TÄMÄN DIREKTIIVIN:1 artikla Tämä direktiivi koskee:a)tavarakuljetukseen käytettäviä aluksia, joiden kokonaiskantavuus on vähintään 20 tonnia kuollutta painoa, hinaajat ja työntöalukset mukaan lukien;b)aluksia, joita käytetään yli 12 matkustajan kuljettamiseen,sisävesiväylillä. Tämä direktiivi ei rajoita laivaliikenteen tarkastuksesta Reinillä annetun asetuksen eikä vaarallisten aineiden kuljetuksesta Reinillä tehdyn sopimuksen (ADNR) soveltamista.2 artikla 1. Jäsenvaltioiden on tarpeen mukaan vahvistettava tarvittavat menettelyt purjehduskelpoisuuslupien antamista varten.Jäsenvaltio voi kuitenkin jättää tämän direktiivin soveltamisalan ulkopuolelle alukset, jotka eivät poistu sen alueen sisävesiväyliltä.2. Purjehduskelpoisuusluvat annetaan jäsenvaltiossa, jossa alus on rekisteröity tai jossa on sen kotisatama taikka, jos näitä ei ole, siinä jäsenvaltiossa, jossa on aluksen omistajan kotipaikka. Jäsenvaltio voi pyytää toista jäsenvaltiota antamaan purjehduskelpoisuuslupia aluksille, joita liikennöivät ensiksi mainitun valtion kansalaiset. Jäsenvaltiot voivat siirtää toimivallan hyväksytyille toimielimille.3. Purjehduskelpoisuusluvat on laadittava jollakin yhteisön kielellä, niissä on oltava vähintään liitteessä eritellyt tiedot, ja niissä on käytettävä liitteessä eriteltyä numerointijärjestelmää.3 artikla 1. Jollei 3 P6 kohdasta muuta johdu, kunkin jäsenvaltion on tunnustettava kansallisilla vesiväylillä tapahtuvaa navigointia varten 2 artiklan mukaiset toisen jäsenvaltion antamat purjehduskelpoisuusluvat samoin perustein, kuin jos se olisi antanut luvat itse.2. Edellä 1 kohtaa sovelletaan vain, jos lupa on annettu tai sen voimassaoloaikaa on viimeksi pidennetty enintään viisi vuotta aikaisemmin ja sen määräaika ei ole päättynyt.Laivaliikenteen tarkastuksesta Reinillä annetun asetuksen mukaisesti annettu todistus on hyväksyttävä 3 ja 5 kohdassa tarkoitetuksi osoitukseksi kyseisen todistuksen koko voimassaoloajan.3. Jäsenvaltiot voivat vaatia, että Reinin laivaliikenteen tarkastuksesta annetussa asetuksessa vahvistettuja teknisiä eritelmiä noudatetaan. Ne voivat vaatia 2 kohdan toisessa alakohdassa tarkoitetun todistuksen osoitukseksi tästä.4. Jäsenvaltiot voivat vaatia, että ADNR:ssä tarkoitettuja vaarallisia aineita kuljettavien alusten on täytettävä tässä sopimuksessa vahvistetut vaatimukset. Ne voivat vaatia, että se osoitetaan esittämällä tämän sopimuksen mukainen lupa.5. Reinin laivaliikenteen tarkastuksesta annetussa asetuksessa vahvistetut vaatimukset täyttävät alukset on päästettävä kaikille yhteisön sisävesiväylille. Näiden vaatimusten täyttäminen voidaan osoittaa 2 kohdan toisessa alakohdassa tarkoitetulla todistuksella.Vaarallisten aineiden kuljetusta koskevat erityiset edellytykset on katsottava täytetyiksi kaikilla yhteisön vesiväylillä, jos alukset täyttävät ADNR-sopimuksessa asetetut edellytykset. Näiden edellytysten täyttyminen voidaan osoittaa 4 kohdassa tarkoitetulla luvalla.6. Jäsenvaltiot voivat vaatia, että meriväylän luonteisilla vesiväylillä alusten on täytettävä samat lisäedellytykset kuin jäsenvaltiossa vaaditaan sen kansallisilta aluksilta. Jäsenvaltioiden on ilmoitettava komissiolle meriväylän luonteiset vesiväylänsä, joista komissio laatii luettelon kolmen kuukauden kuluessa siitä, kun tämä direktiivi tulee voimaan, ottaen huomioon jäsenvaltioiden sille antamat tiedot.4 artikla 1. Jäsenvaltio voi peruuttaa antamansa purjehduskelpoisuusluvan.2. Jäsenvaltio voi keskeyttää aluksen matkan, jos aluksen on tarkastuksessa havaittu olevan sellaisessa kunnossa, että se selvästi aiheuttaa vaaraa ympäristölle, kunnes viat on korjattu. Se voi tehdä niin myös, jos tarkastuksessa havaitaan, että alus tai sen laitteisto ei täytä vaatimuksia, jotka on asetettu purjehduskelpoisuusluvassa tai tapauksen mukaan muissa 3 artiklassa tarkoitetuissa asiakirjoissa.3. Jäsenvaltion, joka on keskeyttänyt aluksen matkan tai on ilmaissut aikomuksensa tehdä niin, jollei vikoja korjata, on ilmoitettava purjehduskelpoisuusluvan tai muut 3 artiklassa tarkoitetut asiakirjat antaneen jäsenvaltion toimivaltaiselle viranomaiselle tekemänsä tai aikomansa päätöksen perustelut.4. Kaikki tämän direktiivin täytäntöönpanemiseksi toteutettujen toimenpiteiden mukaisesti tehdyt päätökset keskeyttää aluksen matka on perusteltava yksityiskohtaisesti. Päätös on annettava tiedoksi sille, jota asia koskee, ja samalla ilmoitettava hänen käytettävissään olevista, jäsenvaltioissa voimassa olevan lainsäädännön mukaisista muutoksenhakukeinoista ja määräajoista muutoksenhaulle.5 artikla Neuvosto antaa niin pian kuin mahdollista ja viimeistään 1 päivänä tammikuuta 1978 komission ehdotuksesta yhteiset säännökset sisävesialusten teknisistä vaatimuksista.6 artikla Jäsenvaltioiden on riittävän ajoissa ja yhden vuoden kuluessa siitä, kun neuvosto on antanut tämän direktiivin, annettava komissiota kuultuaan tämän direktiivin noudattamisen edellyttämät lait, asetukset ja hallinnolliset määräykset.7 artikla Tämä direktiivi on voimassa 31 päivään joulukuuta 1978. Jos on tarpeen, neuvosto voi komission ehdotuksesta pidentää sen voimassaoloaikaa, kunnes 5 artiklassa tarkoitetut säännökset tulevat voimaan.8 artikla Tämä direktiivi on osoitettu kaikille jäsenvaltioille.Tehty Brysselissä 20 päivänä tammikuuta 1976.Neuvoston puolestaPuheenjohtajaG. THORN() EYVL N:o C 280, 8.12.1975, s. 71() Lausunto on annettu 27.11.1975.LIITE Luvissa mainittavat vähimmäistiedot Tiedot jaetaan kolmeen luokkaan:I.  pakolliset: ei erityistä merkintääII.  vaaditaan soveltuvin osin (×)III. hyödylliset, mutta valinnaiset: (+) 1. Asiakirjan myöntäneen viranomaisen tai hyväksytyn elimen nimi 2. a) Asiakirjan nimi b) (+) Asiakirjan numero 3. Myöntänyt valtio 4. Aluksen omistajan nimi ja kotipaikka 5. Aluksen nimi 6. (×) Rekisteröintipaikka ja rekisterinumero 7. (×) Kotisatama 8. (+) Rakennetyyppi 9. (+) Käyttö10. Päämitat: a) kokonaispituus metreinä10. Päämitat: b) kokonaisleveys metreinä10. Päämitat: c) syvyys vesirajan alapuolella enimmäissyväyksellä metreinä11. (×) Kantavuus tonneina tai uppouma kuutiometreinä enimmäissyväyksellä12. (×) Maininta syväysmerkinnästä13. (×) Sallittu matkustajien enimmäismäärä14. (×) Kuljetuskoneiston kokonaisteho hevosvoimina tai kilowatteina15. Vähimmäisvaralaita senttimetreinä16. a) Ilmoitus: Edellä mainittu alus todistetaan purjehduskelpoiseksi16. b) (×) Seuraavien ehtojen mukaisesti16. c) (×) Maininta purjehdusrajoituksista17. a) Voimassaoloajan päättyminen b) Antamispäivä18. Luvan antaneen viranomaisen tai hyväksytyn toimielimen leima ja allekirjoitus.


Avis juridique important

|

31997L0047

Komission direktiivi 97/47/EY, annettu 28 päivänä heinäkuuta 1997, direktiivien 77/101/ETY, 79/373/ETY ja 91/357/ETY liitteiden muuttamisesta (ETA:n kannalta merkityksellinen teksti)

Virallinen lehti nro L 211 , 05/08/1997 s. 0045 - 0047

KOMISSION DIREKTIIVI 97/47/EY,annettu 28 päivänä heinäkuuta 1997,direktiivien 77/101/ETY, 79/373/ETY ja 91/357/ETY liitteiden muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon suoraan käytettävien rehujen pitämisestä kaupan 23 päivänä marraskuuta 1976 annetun neuvoston direktiivin 77/101/ETY (1), sellaisena kuin se on viimeksi muutettuna direktiivillä 90/654/ETY (2), ja erityisesti sen 10 artiklan,ottaa huomioon rehuseosten pitämisestä kaupan 2 päivänä huhtikuuta 1979 annetun neuvoston direktiivin 79/373/ETY (3), sellaisena kuin se on viimeksi muutettuna direktiivillä 96/24/EY (4), ja erityisesti sen 10 artiklan e alakohdan,sekä katsoo, ettänaudan spongiformisia enkelopatia (BSE) -tapauksia on havaittu tietyissä jäsenvaltioissa; myös scrapie-tautia on ilmennyt tietyissä jäsenvaltioissa; BSE- ja scrapie -taudinaiheuttajat voivat siirtyä ravinnon kautta,nautaeläinten BSE-taudin alkuperänä pidetään tarttuvien spongiformisten enkefalopatioiden taudinaiheuttajia kantavista märehtijöistä saadun valkuaisen käyttöä nautaeläinten ravintona; tätä valkuaista ei ollut käsitelty riittävästi taudinaiheuttajien tuhoamiseksi,komissio on tehnyt 27 päivänä kesäkuuta 1994 päätöksen 94/381/EY (5), joka koskee tiettyjä BSE-tautiin ja nisäkkäistä saadun valkuaisen käyttöön ruokinnassa liittyviä suojatoimenpiteitä, sellaisena kuin se on viimeksi muutettuna päätöksellä 95/60/EY (6), märehtijöiden suojaamiseksi sen varalta, että nykyisillä valkuaisen käsittelyssä käytetyillä menetelmillä ei pystytä aina täysin inaktivoimaan kyseisiä taudinaiheuttajia; kyseisessä säädöksessä kielletään nisäkäskudoksista saadun valkuaisen käyttö märehtijöiden ruokinnassa ja säädetään tätä kieltoa koskevista poikkeuksista sellaisten tuotteiden osalta, jotka eivät aiheuta terveysriskiä,ottaen huomioon terveysriskit, joita liittyy nisäkäskudoksista saatua valkuaista sisältävien saastuneiden rehujen käyttöön märehtijöiden ruokinnassa, sekä mahdollisuuden, että tauti voi tarttua myös ihmisiin, neuvosto päätti 1-3 päivänä huhtikuuta 1996 pidetyssä kokouksessaan säätää lisätoimenpiteitä ihmisten ja eläinten terveyden turvaamiseksi,rehuseoksissa kiellettyjen ainesten luettelosta tehdyn päätöksen 91/516/ETY muuttamisesta 10 päivänä heinäkuuta 1995 tehdyssä komission päätöksessä 95/274/EY (7) kielletään käytännön syistä ja oikeudellisen johdonmukaisuuden vuoksi nisäkäskudoksista saadun valkuaisen käyttö valmistusaineena märehtijöille tarkoitetuissa rehuseoksissa,direktiivissä 77/101/ETY ja 79/373/ETY annetaan sellaisenaan käytettävien rehujen ja rehuseosten kaupan pitämistä ja merkitsemistä koskevat yleiset ja erityiset säännökset; jotta estetään eläinten rehujen käyttäjiä, jotka eivät tunne rehuja ja eläinlääkintää koskevaa voimassa olevaa lainsäädäntöä, ruokkimasta märehtijöitä tietyistä nisäkäskudoksista saatua valkuaista sisältävällä rehulla, ruokintakielto olisi tuotava esille merkitsemällä tuotteet asianmukaisesti; koska direktiivi 77/101/ETY on kumottu rehuaineiden liikkuvuudesta annetulla neuvoston direktiivillä 96/25/EY (8), on yhtäläisesti säädettävä samanlaisten toimenpiteiden sisällyttämisestä direktiiviin 96/25/EY,säännösten soveltaminen ei kuitenkaan rajoita tiukempia säännöksiä, joita jotkut jäsenvaltiot ovat voineet antaa eläinlääkintäsäännöistä eläinjätteen hävittämisessä, käsittelyssä ja markkinoille saattamisessa sekä taudinaiheuttajien ehkäisemisestä eläin- ja kalaperäisissä rehuissa sekä direktiivin 90/425/ETY muuttamisesta 27 päivänä marraskuuta 1990 annetun neuvoston direktiivin 90/667/ETY (9) 1 artiklan 2 kohdan mukaisesti,jäsenvaltioiden, joissa valvontaedellytykset ovat tiukemmat, on mukautettava säädettyjä merkintää koskevia säännöksiä, jotta ne vastaavat niiden omaa lainsäädäntöä,muiden eläinten kuin lemmikkieläinten rehuseosten merkinnöissä käytettävistä ainesryhmistä 13 päivänä kesäkuuta 1991 annetussa komission direktiivissä 91/357/ETY (10) lueteltujen ainesryhmien osalta sallitaan useiden ainesten ryhmittely yhteisen nimikkeen alle; karjankasvattajalle on kuitenkin ilmoitettava tarkat ja asianmukaiset tiedot rehuseoksista, jotka sisältävät nisäkäskudoksista saatua valkuaista; tämän vuoksi suositellaan, että rehuseosten merkinnöistä poistettaisiin tähän ainesryhmään kuuluva ryhmä "Maaeläimistä peräisin olevat tuotteet"; eläinten rehujen valmistajan on tämän vuoksi kuvattava täsmällisesti kaikki tähän ryhmään kuuluvat ainekset, koska ne eivät enää kuulu mihinkään direktiivin 91/357/ETY liitteessä olevaan ryhmään, jatässä direktiivissä säädetyt toimenpiteet ovat pysyvän rehukomitean lausunnon mukaiset,ON ANTANUT TÄMÄN DIREKTIIVIN:1 artikla Tämän direktiivin säännöksiä sovelletaan, sanotun kuitenkaan rajoittamatta päätöksen 94/381/EY soveltamista.2 artikla Direktiivin 77/101/ETY muuttaminen Lisätään direktiivin 77/101/ETY liitteessä olevaan A osaan seuraava kohta:"3. Nisäkäskudoksista saatua valkuaista sisältävän sellaisenaan käytettävän rehun merkitseminen3.1 Sellaisenaan käytettävä rehu, joka sisältää nisäkäskudoksista saatua valkuaista, on merkittävä seuraavasti: "Tämän sellaisenaan käytettävän rehun, joka sisältää nisäkäskudoksista saatua valkuaista, käyttö märehtijöiden ruokintaan on kielletty."Tätä säännöstä ei sovelleta seuraaviin tuotteisiin:- maito ja maitotuotteet- liivate- vuodista ja nahoista seuraavalla menetelmällä saadut aminohapot: käsittely pH:ssa 1-2 ja sen jälkeen pH:ssa >11, jonka jälkeen lämpökäsittely 30 minuutin ajan 140°C lämpötilassa 3 baarin paineessa- rasvattomiksi puhdistetuista luista saatu dikalsiumfosfaatti- kuivattu plasma ja muut verivalmisteet.3.2 Jos jäsenvaltio on kieltänyt 3 kohdan 1 alakohdan ensimmäisessä virkkeessä tarkoitetun nisäkäskudoksesta saadun valkuaisen käytön tiettyjen muiden eläinten kuin märehtijöiden ruokintaan neuvoston direktiivin 90/667/ETY (*) 1 artiklan 2 kohdan mukaisesti, 3 kohdan 1 alakohdassa tarkoitetussa merkinnässä on ilmoitettava täsmällisesti muut eläinlajit tai -ryhmät, joihin kyseisten tuotteiden käyttökielto on ulotettu.(*) EYVL N:o L 363, 27.12.1990, s. 51."3 artikla Direktiivin 79/373/ETY muuttaminen Lisätään direktiivin 79/373/ETY liitteessä olevaan A osaan seuraava kohta:"7. Nisäkäskudoksista saatua valkuaista sisältävien rehuseosten merkitseminen7.1 Rehuseokset, jotka sisältävät nisäkäskudoksista saatua valkuaista ja jotka on tarkoitettu muille kuin lemmikkieläimille, on merkittävä seuraavasti: "Tämän rehuseoksen, joka sisältää nisäkäskudoksista saatua valkuaista, käyttö märehtijöiden ruokintaan on kielletty." Tätä säännöstä ei sovelleta rehuseoksiin, jotka eivät sisällä muuta nisäkäskudoksesta saatua valkuaista kuin:- maito ja maitotuotteet- liivate- vuodista ja nahoista seuraavalla menetelmällä saadut aminohapot: käsittely pH:ssa 1-2 ja sen jälkeen pH:ssa >11, jonka jälkeen lämpökäsittely 30 minuutin ajan 140°C lämpötilassa 3 baarin paineessa- rasvattomiksi puhdistetuista luista saatu dikalsiumfosfaatti- kuivattu plasma ja muut verivalmisteet.7.2 Jos jäsenvaltio on kieltänyt 7 kohdan 1 alakohdan ensimmäisessä virkkeessä tarkoitetun nisäkäskudoksesta saadun valkuaisen käytön tiettyjen muiden eläinten kuin märehtijöiden ruokintaan neuvoston direktiivin 90/667/ETY (*) 1 artiklan 2 kohdan mukaisesti, 7 kohdan 1 alakohdassa tarkoitetussa merkinnässä on ilmoitettava täsmällisesti muut eläinlajit tai -ryhmät, joihin kyseisten tuotteiden käyttökielto on ulotettu.(*) EYVL N:o L 363, 27.12.1990, s. 51."4 artikla Direktiivin 91/357/ETY muuttaminen Muutetaan direktiivin 91/357/ETY liite seuraavasti:1. Poistetaan ryhmä 12 "Maaeläimistä peräisin olevat tuotteet".2. Muutetaan 1 sarakkeen kohdat 13, 14, 15 ja 16 kohdiksi 12, 13, 14 ja 15.5 artikla 1. Jäsenvaltioiden on saatettava voimaan tämän direktiivin säännösten noudattamisen edellyttämät lait, asetukset ja hallinnolliset määräykset viimeistään 1 päivänä joulukuuta 1997. Niiden on ilmoitettava tästä komissiolle viipymättä.Näissä jäsenvaltioiden antamissa säädöksissä on viitattava tähän direktiiviin tai niitä virallisesti julkaistaessa niihin on liitettävä viittaus tähän direktiiviin. Jäsenvaltioiden on säädettävä siitä, miten viittaukset tehdään.2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset komissiolle.6 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.7 artikla Tämä direktiivi on osoitettu kaikille jäsenvaltioille.Tehty Brysselissä 28 päivänä heinäkuuta 1997.Komission puolestaFranz FISCHLERKomission jäsen(1) EYVL N:o L 32, 3.2.1977, s. 1(2) EYVL N:o L 353, 17.12.1990, s. 48(3) EYVL N:o L 86, 6.4.1979, s. 30(4) EYVL N:o L 125, 23.5.1996, s. 33(5) EYVL N:o L 172, 7.7.1994, s. 23(6) EYVL N:o L 55, 11.3.1995, s. 43(7) EYVL N:o L 167, 18.7.1995, s. 24(8) EYVL N:o L 125, 23.5.1996, s. 35(9) EYVL N:o L 363, 27.12.1990, s. 51(10) EYVL N:o L 193, 17.7.1991, s. 34


Avis juridique important

|

31996L0077

Komission direktiivi 96/77/EY, annettu 2 päivänä joulukuuta 1996, elintarvikkeiden muiden lisäaineiden kuin väri- ja makeutusaineiden erityisistä puhtausvaatimuksista (ETA:n kannalta merkityksellinen teksti)

Virallinen lehti nro L 339 , 30/12/1996 s. 0001 - 0069

KOMISSION DIREKTIIVI 96/77/EY,annettu 2 päivänä joulukuuta 1996,elintarvikkeiden muiden lisäaineiden kuin väri- ja makeutusaineiden erityisistä puhtausvaatimuksista (ETA:n kannalta merkityksellinen teksti) EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon elintarvikkeissa sallittuja lisäaineita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/107/ETY (1), sellaisena kuin se on muutettuna Euroopan parlamentin ja neuvoston direktiivillä 94/34/EY (2), ja erityisesti sen 3 artiklan 3 kohdan a alakohdan,on kuullut elintarvikealan tiedekomiteaa,sekä katsoo, ettäon tarpeen vahvistaa puhtausvaatimukset kaikille niille muille lisäaineille kuin väri- ja makeutusaineille, jotka mainitaan elintarvikkeiden muista lisäaineista kuin väri- ja makeutusaineista 20 päivänä helmikuuta 1995 annetussa Euroopan parlamentin ja neuvoston direktiivissä 95/2/EY (3),on tarpeen korvata ne puhtausvaatimukset, jotka asetetaan eräiden elintarvikkeissa sallittuja säilöntäaineita koskevista erityisistä puhtausvaatimuksista 26 päivänä tammikuuta 1965 annetussa neuvoston direktiivissä 65/66/ETY (4), sellaisena kuin se on viimeksi muutettuna direktiivillä 86/604/ETY (5),on tarpeen korvata ne puhtausvaatimukset, jotka asetetaan elintarvikkeissa sallittujen hapettumisenestoaineiden erityisistä puhtausvaatimuksista 25 päivänä heinäkuuta 1978 annetussa neuvoston direktiivissä 78/664/ETY (6), sellaisena kuin se on muutettuna direktiivillä 82/712/ETY (7),direktiivit 65/66/ETY ja 78/664/ETY on tämän vuoksi kumottava,on tarpeen ottaa huomioon lisäaineiden spesifikaatiot ja analyyttiset tekniikat, jotka on vahvistettu FAO:n ja WHO:n yhteisen elintarvikelisäaineita käsittelevän asiantuntijakomitean (Joint FAO/WHO Expert Committee on Food Additives [JEFCA]) laatimassa Codex Alimentariuksessa,lisäaineet, joita valmistetaan sellaisin menetelmin tai sellaisista raaka-aineista, jotka poikkeavat elintarvikealan tiedekomitean arviointiin sisältyvistä tai tässä direktiivissä mainituista menetelmistä tai raaka-aineista, on toimitettava elintarvikealan tiedekomitealle täydellisesti arvioitavaksi painottaen erityisesti puhtausvaatimuksia, jatässä direktiivissä säädetyt toimenpiteet ovat pysyvän elintarvikekomitean lausunnon mukaiset,ON ANTANUT TÄMÄN DIREKTIIVIN:1 artiklaLiitteessä vahvistetaan direktiivissä 95/2/EY mainittujen elintarvikkeiden muiden lisäaineiden kuin väri- ja makeutusaineiden osalta direktiivin 89/107/ETY 3 artiklan 3 kohdan a alakohdassa mainitut puhtausvaatimukset.2 artiklaKumotaan direktiivi 65/66/ETY ja direktiivi 78/664/ETY.3 artikla1) Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan 1 päivään heinäkuuta 1997 mennessä. Niiden on ilmoitettava tästä komissiolle viipymättä.Näissä jäsenvaltioiden antamissa säädöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.2) Tuotteita, jotka on saatettu markkinoille tai joihin on tehty merkinnät ennen 1 päivää heinäkuuta 1997 ja jotka eivät ole tämän direktiivin mukaisia, saa pitää kaupan, kunnes varastot on myyty loppuun.4 artiklaTämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä.5 artiklaTämä direktiivi on osoitettu kaikille jäsenvaltioille.Tehty Brysselissä 2 päivänä joulukuuta 1996.Komission puolestaMartin BANGEMANNKomission jäsen(1) EYVL N:o L 40, 11.2.1989, s. 27(2) EYVL N:o L 237, 10.9.1994, s. 1(3) EYVL N:o L 61, 18.3.1995, s. 1(4) EYVL N:o 22, 9.2.1965, s. 373(5) EYVL N:o L 352, 13.12.1986, s. 45(6) EYVL N:o L 223, 14.8.1978, s. 30(7) EYVL N:o L 297, 23.10.1982, s. 31LIITE >TAULUKON PAIKKA>


Avis juridique important

|

32004L0046

Komission direktiivi 2004/46/EY, annettu 16 päivänä huhtikuuta 2004, direktiivin 95/31/EY muuttamisesta makeutusaineiden E 955 Sukraloosi ja E 962 Aspartaamiasesulfaamin suola osalta (ETA:n kannalta merkityksellinen teksti)

Virallinen lehti nro L 114 , 21/04/2004 s. 0015 - 0017

Komission direktiivi 2004/46/EY,annettu 16 päivänä huhtikuuta 2004,direktiivin 95/31/EY muuttamisesta makeutusaineiden E 955 Sukraloosi ja E 962 Aspartaamiasesulfaamin suola osalta(ETA:n kannalta merkityksellinen teksti)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon ihmisravinnoksi tarkoitetuissa elintarvikkeissa sallittuja lisäaineita koskevan jäsenvaltioiden lainsäädännön lähentämisestä 21 päivänä joulukuuta 1988 annetun neuvoston direktiivin 89/107/ETY(1) ja erityisesti sen 3 artiklan 3 kohdan a alakohdan,on kuullut elintarvikealan tiedekomiteaa,sekä katsoo seuraavaa:(1) Elintarvikkeissa sallittujen makeutusaineiden erityisistä puhtausvaatimuksista 5 päivänä heinäkuuta 1995 annetussa komission direktiivissä 95/31/EY(2) vahvistetaan elintarvikkeissa käytettäväksi tarkoitetuista makeutusaineista 30 päivänä kesäkuuta 1994 annetussa Euroopan parlamentin ja neuvoston direktiivissä 94/35/EY(3) mainittuja makeutusaineita koskevat puhtausvaatimukset.(2) On tarpeen vahvistaa puhtausvaatimukset makeutusaineille E 955 Sukraloosi ja E 962 Aspartaamiasesulfaamin suola.(3) On tarpeen ottaa huomioon lisäaineiden spesifikaatiot ja analyyttiset tekniikat, jotka on vahvistettu FAO:n ja WHO:n yhteisen elintarvikelisäaineita käsittelevän asiantuntijakomitean (Joint FAO/WHO Expert Committee on Food Additives (JECFA)) laatimassa Codex Alimentariuksessa.(4) Direktiiviä 95/31/EY olisi siksi muutettava vastaavasti.(5) Tässä direktiivissä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,ON ANTANUT TÄMÄN DIREKTIIVIN:1 artiklaMuutetaan direktiivin 95/31/ETY liite tämän päätöksen liitteen mukaisesti.2 artikla1. Jäsenvaltioiden on saatettava tämän direktiivin noudattamisen edellyttämät lait, asetukset ja hallinnolliset määräykset voimaan viimeistään 1 päivänä huhtikuuta 2005. Niiden on viipymättä toimitettava komissiolle nämä säännökset kirjallisina sekä kyseisiä säännöksiä ja tätä direktiiviä koskeva vastaavuustaulukko.Näissä jäsenvaltioiden antamissa säännöksissä on viitattava tähän direktiiviin tai niihin on liitettävä tällainen viittaus, kun ne virallisesti julkaistaan. Jäsenvaltioiden on säädettävä siitä, miten viittaukset tehdään.2. Jäsenvaltioiden on toimitettava tässä direktiivissä tarkoitetuista kysymyksistä antamansa keskeiset kansalliset säännökset kirjallisina komissiolle.3 artiklaTämä direktiivi tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.4 artiklaTämä direktiivi on osoitettu kaikille jäsenvaltioille.Tehty Brysselissä 16 päivänä huhtikuuta 2004.Komission puolestaDavid ByrneKomission jäsen(1) EYVL L 40, 11.2.1989, s. 27. Direktiivi sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1882/2003 (EUVL L 284, 31.10.2003, s. 1).(2) EYVL L 178, 28.7.1995, s. 1. Direktiivi sellaisena kuin se on viimeksi muutettuna direktiivillä 2001/52/EY (EYVL L 190, 12.7.2001, s. 18).(3) EYVL L 237, 10.9.1994, s. 3. Direktiivi sellaisena kuin se on viimeksi muutettuna Euroopan parlamentin ja neuvoston direktiivillä 2003/115/EY (EUVL L 24, 29.1.2004, s. 65).LIITELisätään liitteeseen seuraava teksti:"E955 E 955 SUKRALOOSI>TAULUKON PAIKKA>E962 E 962 ASPARTAAMIASESULFAAMIN SUOLA>TAULUKON PAIKKA>"